One Design Balaton Tour 2024

II. forduló Csopak, 2024. Június 15-16.

A logo for a tour

Description automatically generated**A blue and white flag with white cross

Description automatically generatedA red and green flag with black text

Description automatically generated**

**VERSENYKIÍRÁS**

**együtt érvényes a versenysorozatra kiadott versenykiírással**

**Rendező szervezet:**

**Kereked Vitorlás Klub Csopak (Kereked) együttműködésben a Magyar Vitorlás Szövetséggel (MVSZ) és az OD Balaton Tour 2024 Koordináló Szervezettel**

**Köszönjük a támogatást:**

A pink text with a heart

Description automatically generated

1. **SZABÁLYOK**

1. 1 A versenyt A vitorlázás versenyszabályaiban (továbbiakban: RRS) meghatározott szabályok szerint rendezik. A szabály meghatározásának (g) pontja szerinti más dokumentumok:

(a) A vitorlázás felszerelési szabályai (The Equipment Rules of Sailing),

(b) a Magyar Vitorlás Szövetség Versenyrendelkezései (továbbiakban: VR),

(c) a Magyar Vitorlás Szövetség Reklámszabályzata, és

1.2 Az RRS 90.3

(e) szabályt alkalmazzák.

1.3.A nemzeti hatóság alkalmazásra kerülő előírásai [ezen a linken](https://www.sailing.org/tools/documents/HSFnationalprescriptions20212024eng-%5b26981%5d.pdf) találhatók meg.

1.4 Ha a nyelvek között ellentmondás van, az angol nyelvű szöveg az irányadó.

1.5 Ha az versenykiírás és a versenyutasítás között ellentmondás van, a versenyutasítás az irányadó.

1. **VERSENYUTASÍTÁS**

2.1 A Versenyutasítás legkésőbb 2024. Június 14-én 8:00 órától lesz elérhető, a hivatalos hirdetőtáblán.

1. **KOMMUNIKÁCIÓ**

3.1 A hivatalos online hirdetőtábla a <https://mvszhirdetotabla.hu/> weboldalon, érhető el.

3.2 A közleményeket a helyszínen, a Kereked Vitorlás Klub versenyiroda mellett található hirdetőtáblán is közzé tehetik.

3.3 [DP] Vészhelyzetet kivéve, egy versenyben lévő hajó nem végezhet olyan hang- vagy adatátvitelt és nem fogadhat olyan hang- vagy adatkommunikációt, amely nem érhető el minden hajó számára.

3.4 A vízen a versenyrendezőség VHF rádión keresztül tájékoztatja a hajókat. A hajók csak vészhelyzetben vagy a futam feladásakor használhatják adásra a versenyrendezőség által megadott VHF csatornát. Az információközlésben (küldésben vagy fogadásban) bekövetkező hiba vagy a korai rajtos hajók bemondásának sorrendje nem képezheti egy hajó által benyújtott orvoslati kérelem alapját. Ez módosítja az RRS 62.1 szabályt.

1. **RÉSZVÉTELI JOGOSULTSÁG, NEVEZÉS ÉS REGISZTRÁCIÓ**

4.1 A versenysorozatra kizárólag az előre regisztrált és a Koordináló Szervezet által elfogadott osztályok felmért hajói nevezhetnek.

* 1. A részvételre jogosult osztályok minden versenyzőjének és hajójának meg kell felelnie a VR 3. pontjában támasztott részvételi követelményeknek.
  2. A nevezés módjai és időtartamai az alábbiak:

1. Online előnevezés: 2024. május 31-én, 23:59-ig.
2. Normál online előnevezés: 2024. június 1-én, 00:00 órától
3. Helyszíni nevezés és regisztráció:

Helyszíni nevezés: Kereked Vitorlás Klub, 8229 Csopak, Örkény István sétány 14. versenyirodáján 2024. június 14-én, pénteken 16:00 és 19:00 óra között

4.4 A Rendező Szervezet a sorozat hivatalos hirdetőtábláján teszi közzé a ténylegesen résztvevő osztályokat, valamint az egy-egy versenyre befogadott osztályokat.

4.5 A versenyre történő nevezéshez minden hajónak regisztrálnia kell, és legkésőbb regisztrációkor meg kell fizetnie a részvételi díjat.

1. **RÉSZVÉTELI DÍJAK** 
   1. A személyenkénti nevezési díjakat egységesen az alábbi táblázat tartalmazza

|  |  |  |  |
| --- | --- | --- | --- |
| **Versenyző** | **Online előnevezés** | **Online normál nevezés** | **Helyszíni nevezés** |
| Felnőtt (2005 és előtte született) | 15 000 Ft | 18 000 Ft | 18 000 Ft |
| Ifjúsági (2006 – 2011 között született) | 10 000 Ft | 12 000 Ft | 12 000 Ft |
| Mocók (2012 után született) | 0 Ft | 0 Ft | Ft |

5.2 A részvételi díjak az alábbi módokon fizethetők meg:

Banki átutalással, valamint a helyszínen készpénzben.

A banki átutalás adatai:

Kedvezményezett neve: Kereked Vitorlás Klub Csopak  
Számlaszám: 10200940-20115618

Közlemény: Kereked ODT – hajóosztály, hajónév

A kötelezően kiállítandó számlához a vevő adatait (magánszemély esetén is) az [info@kereked.hu](mailto:info@kereked.hu) címre kérjük megküldeni az alábbi adatokkal: vevő neve, címe, adószáma, hajóosztály, hajó neve

1. **[DP] HIRDETÉSEK**

6.1 A benevezett hajók kötelezhetőek a Rendező Szervezet által meghatározott és biztosított hirdetés viselésére. Ha ezt a szabályt megsértik, a World Sailing 20.9.2 rendelkezését kell alkalmazni.

1. **IDŐBEOSZTÁS**

7.1 A versenyrendezőség minden versenynapon a napi első figyelmeztető jelzés tervezett időpontja előtt 90 perccel versenyzői értekezletet tart a versenyközpontban, melyet a Kereked Vitorlás Klub FB oldalán is közvetít.

7.2 Versenynapok, figyelmeztető jelzések tervezett időpontja és futamok száma:

|  |  |  |
| --- | --- | --- |
| **Versenynapok** | **Figyelmeztető jelzés** | **Futamok száma** |
| 2024. június 15. szombat | 9:55 | 3 |
| 2024. június 16. vasárnap | 9:55 | 2 |
| Összes futam | | 5 |

7.3 Egy nap maximum 4 futam rendezhető. A második versenynapon, az összes osztálynak 14.00 óra után nem adható figyelmeztető jelzés.

1. **FELSZERELÉS** 
   1. Minden nevezett hajónak az adott forduló első versenynapján 9:00 órától meg kell felelnie az RRS 78.1 szabálynak. Ha egy hajó az előző mondatbeli időpont és az első futam rajtja között nem felel meg az RRS 78.1 szabálynak, akkor az úgy óvható és büntethető, mintha a vélt szabálysértést az első befejezett futam napján, a versenyzést követően fedezték volna fel.
   2. Az osztályszabályok vagy az RRS 50. szabály megsértéséért az óvási bizottság egyedi megítélése alapján szabhat ki büntetést, amely a kizárásnál enyhébb is lehet.
2. **HELYSZÍN**
   1. A verseny helyszíne: Kereked Vitorlás Klub, 8229 Csopak, Örkény István sétány 14.
   2. A versenyterület: A Balatonfüred, Alsóörs, Siófok, közötti vízterület.
3. **VERSENYPÁLYÁK**

10.1 Két, egymástól független pálya kerül kitűzésre, melyek cirkáló-hátszél rendszerű pályák, felül terelő bójával, alul kapuval, hátszél befutóval

1. **BÜNTETÉSI RENDSZER**

11.1 A Melges 24 osztályban az RRS 44.1 szabály első két mondatát a következőre kell cserélni: „Egy hajó egy egyfordulós büntetést vállalhat, ha egy versenyben történt eset során megsérthette a 2. rész egy vagy több szabályát, a 31. szabályt vagy az osztályszabályok C.11 szabályát, miközben versenyben volt.”

11.2 A Melges 24 osztályban az RRS P függeléke: A 42. szabály speciális eljárásai érvényes azzal a módosítással, hogy az RRS P2.1 szabályban szereplő kétfordulós büntetés egyfordulós büntetésre változik.

11.3 A többi osztályban az RRS 44.1 szabály úgy módosul, hogy a kétfordulós büntetést az egyfordulós büntetés váltja fel.

1. **PONTSZÁMÍTÁS**

12.1. A forduló érvényességéhez egy futam befejezése szükséges.

12.2 Ha kevesebb, mint négy futamot fejeztek be, egy hajó pontszáma az öszszes futam pontszámainak összege.

12.3 Ha négy vagy több futamot fejeztek be, egy hajó pontszáma, a legrosszabb pontja nélkül számított, összes futam pontszámainak összege.

1. **[DP] HAJÓK TÁROLÁSA**

13.1 A hajókat a Kereked Vitorlás Klub kikötőben a rendező szervezet által kijelölt helyen kell tárolni.

1. **[DP] KIEMELÉSI KORLÁTOZÁSOK**

14.1 Minden induló hajót az adott forduló első versenynapján 9:00 óráig vízre kell tenni. A hajók a verseny alatt csak a versenyrendezőség előzetes, írásos engedélyével, annak feltételeit betartva emelhetők ki.

1. **[DP] BÚVÁRFELSZERELÉS ÉS MŰANYAGMEDENCÉK**

15.1 Víz alatti légzőkészülékek, műanyagmedencék vagy ezekkel egyenértékű berendezés az első futam előkészítő jelzésétől a verseny befejezéséig nem használható a hajók körül.

1. **ADATKEZELÉS ÉS MÉDIAJOGOK**

16.1Adatkezeléssel kapcsolatban a rendező szervezet adatkezelési tájékoztatói irányadók.

16.2 A versenyen való részvétellel a versenyzők és támogató személyeik automatikus hozzájárulásukat adják a rendező szervezetnek és a verseny támogatóinak, hogy azok szabadon, korlátozás nélkül felhasználhassák tudósítás, reklám és egyéb célokra az eseményen készült fotó- és videofelvételeket.

1. **KOCKÁZATKEZELÉSI NYILATKOZAT**

17.1 Az RRS 3. szabálya szerint: „Egyedül a hajó felelőssége eldönteni, hogy részt vesz egy versenyen vagy folytatja azt.” A versenyen való részvétellel minden versenyző elfogadja és elismeri, hogy a vitorlázás a benne rejlő kockázatokkal potenciálisan veszélyes tevékenység. Ezek a kockázatok magukban foglalják az erős szelet és a viharos vizeket, az időjárás hirtelen megváltozását, a felszerelés meghibásodását, a felszerelés kezelésében vétett hibákat, más hajók hiányzó jártasságát, az egyensúly elvesztését egy instabil felületen és a fáradtságot, amely a sérülések fokozott kockázatát eredményezi. A vitorlássport magában rejti a tartós, szerencsétlen sérülések vagy a fulladás, trauma, hipotermia vagy más okok miatti halál kockázatát.

1. **BIZTOSÍTÁS**

18.1 Minden nevező hajónak rendelkeznie kell érvényes felelősségbiztosítással, amely esetenként legalább 50 millió forint összegig vagy ennek megfelelő értékig biztosítson fedezetet.

1. **DÍJAK**

19.1.Az induló osztályok 1-3. helyezett hajói díjazásban részesülnek amennyiben az indulók hajók száma eléri a 6 egységet. Amennyiben az adott hajóosztályban az indulók száma 1-5 egység, csak az első helyezett részesül díjazásban.

1. **TÁRSASÁGI ESEMÉNYEK**

20.1 A szombati versenynap végén a rendező szervezet parti rendezvényen látja vendégül a résztvevőket. A parti események pontos időpontjai és részletei az online hirdetőtáblán lesznek elérhetőek.

1. **TOVÁBBI INFORMÁCIÓK**

21.1 Kereked Vitorlás Klub, [info@kereked.hu](mailto:info@kereked.hu). Hajók érkezését, kikötési szándékot a kikötővezetőnél kérjük előre jelezni (Tel: +36 30 200 0583)

Weöres Márta, [weores.marta@kereked.hu](mailto:weores.marta@kereked.hu) (Tel: + 36 30 269 1393)

**JÓ SZELET KÍVÁN A RENDEZŐ SZERVEZET!**

**ÓVD A BALATON TISZTASÁGÁT ÉS ERRE MÁSOKAT IS FIGYELMEZTESS!**

**ONE DESIGN FOREVER**